《南华寺》
明代·袁崇友

何处是西天，登临意渺然。野松千壁立，幽石抱云眠。

佛已成南祖，人今识亚仙。悟真知未得，空愧主宾贤。

作者简介：袁崇友，字伯益。东莞人。应文长子。明神宗万历二十三年（一五九五）进士。初授福建南安令。调宰望江，寻迁南京户部主事。授南昌知府，未赴。天启初，起尚宝司丞，趣促至潜山，托疾而返。有《春草堂集》。清道光《广东通志》卷二八一有传。